Spoštovani,

bliža se rok za vpis v dodiplomske in enovite magistrske študijske programe, s tem pa se pri marsikaterem dijaku poglablja stiska glede izbire študija. V zadnjih letih opažamo velik interes po dodatni podpori tik pred oddajo prijave. Ker želimo omogočiti dostop do naših storitev vsem zainteresiranim dijakom, ki se znajdejo v podobni dilemi, organiziramo dogodek [»**SOS pred vpisom**«.](https://kc.uni-lj.si/dogodki/sos-pred-vpisom.html)

Dogodek bo potekal **v soboto, 29. 2. 2020,** ko so dijaki prosti šolskih obveznosti, zato da lahko čas namenijo izbiri študija. Ponudbo vsebin delavnic, informacije o kraju in terminih izvedbe si lahko ogledate v prilogi.

Udeležba na dogodku je brezplačna, vendar se morajo dijaki predhodno prijaviti, saj je število mest omejeno. Prijavijo se lahko tudi samo na posamezno delavnico (delavnice so izbirnega tipa). Prijave sprejemamo do zapolnitve mest oziroma najkasneje do 28. 2. 2020 na <http://bit.ly/sos-pred-vpisom>. Dobrodošli so vsi dijaki, ki se že zdaj zanimajo za izbiro študija, vendar bomo v primeru večjega števila prijav od razpisanih mest, dali prednost dijakom 4. letnikov.

**Lepo prosim za posredovanje vabila na dogodek** dijakom in dijakinjam po vaših preverjenih kanalih **komuniciranja** (elektronsko vabilo na e-naslove, obvestilo na spletni strani šole, oglasna deska, delitev [dogodka na Facebooku](https://www.facebook.com/events/163645155086350/) ipd.). Da bo posredovanje informacij za vas lažje, vam v priponki posredujemo predlogo za objavo na spletni strani ali po elektronski pošti, v priponki najdete tudi letak s programom.

Za dodatne informacije lahko pišete na [sabina.zalaznik@uni-lj.si](mailto:sabina.zalaznik@uni-lj.si) ali pokličete na 01 2418 698.

Zahvaljujemo se vam za sodelovanje in vas lepo pozdravljamo.

Sabina Mikuletič Zalaznik, l. r. Maja Dizdarević, l. r.

Karierna svetovalka Vodja Kariernih centrov UL

Priloge:

* Vabilo za dijake (letak)
* Nagovor za dijake

**\*\*\*\*\***

**Rok za vpis v dodiplomske in enovite magistrske študijske programe se bliža. Ste že izbrali študijski program, na katerega se boste vpisali? Morda izbirate med več programi, pa niste prepričani, katerega izbrati? Potrebujete dodatne informacije? Imate še kakšno dilemo pred vpisom**? **Še je čas za pravo odločitev!**

Vabljeni na dogodek Kariernih centrov Univerze v Ljubljani »**SOS pred vpisom«**, v soboto, 29. 2. 2020, na rektoratu Univerze v Ljubljani na Kongresnem trgu 12, kjer boste odkrivali svoje interese, lastnosti, temperament, poklice prihodnosti ter pridobili **ključne informacije o izbiri študija in vpisnem postopku**. Udeležba na dogodku je brezplačna, vendar se morate predhodno prijaviti, saj je število mest omejeno. Prijavite se lahko tudi samo na posamezno delavnico (delavnice so izbirnega tipa).

***9.00-9.30 Izogni se napakam pri vpisu***

*»Imam dovolj točk! … Sprejet bom! …. O ne! … Narobe sem oddal prijavo.« Vsako leto je kar nekaj takih primerov, ko zaradi nepravilne oddaje vpisnega obrazca posamezniki niso sprejeti na izbrani študijski program. Spoznajte vpisni postopek in se s tem izognite težavam pri vpisu.*

***9.40-11.10 Zakaj je pred izbiro študija pomembno poznati sebe?***

*Pravimo, da sami sebe najbolje poznamo. Pa se res? Z različnimi vprašalniki bomo odkrivali svoje lastnosti, spoznavali naš temperament ter ugotavljali, s katero barvo oziroma filtrom gledamo na svet in okolico. Ugotavljali bomo, kako je to povezano z izbiro študija, področjem dela in delovnega okolja...*

***9.40-11.10 Kako naj izberem študij?***

*Na delavnici boste izvedeli, na katera vprašanja si morate odgovoriti in kaj vse storiti, da boste lažje in bolj samozavestno izbrali pravi študij zase.*

***11.40 – 13.00 Razišči svoje interese in začrtaj svojo študijsko pot***

*Ne veste, kateri študij izbrati in kakšno delo si sploh želite opravljati v prihodnosti? Na delavnici boste preko reševanja Hollandovega testa poklicnih interesov (SDS) raziskovali, kateri so vaši interesi, v katerega izmed šestih tipov ljudi se uvrščate in v kakšnem poklicu bi lahko bili uspešni. Interesi so tiste stvari, dejavnosti, ki nas zanimajo, pritegnejo, za katere si z veseljem vzamemo čas in v katerih najdemo zadovoljstvo. Če svoje interese poznamo, lažje ugotovimo, kateri študij in katera področja dela se z njimi ujemajo, ter se tako tudi lažje odločamo glede študija in zaposlitve.*

***11.40 – 13.00 Kateri študij naj izberem, če ne vemo, kaj bomo delali v prihodnosti?***

*Danes zahteva izbira študija prav poseben in drugačen razmislek. Če si izberemo študij z namenom opravljanja povsem konkretnega poklica, se nam lahko ob koncu študija zgodi, da našega poklica ne bo več. Živimo v času velikih sprememb, ki prav posebej posegajo na trg dela in se kažejo tudi tako, da se poklici, kot jih poznamo, radikalno spreminjajo, eni celo izginjajo in nastajajo novi, o katerih pravzaprav še ne vemo veliko. Kako v tako nepreglednih razmerah sprejeti odgovorno odločitev in izbrati »pravi« študij, ki nam bo zagotavljal ustvarjalno prihodnost?*

**Prijave sprejemamo do zapolnitve mest oziroma najkasneje do 28. 2. 2020 na** [**http://bit.ly/sos-pred-vpisom**](http://bit.ly/sos-pred-vpisom)**.**

Več informacij na [spletni strani](mailto:spletni%20strani), na [Facebook strani](https://www.facebook.com/events/163645155086350/) in Instagramu Kariernih centrov Univerze v Ljubljani. V primeru dodatnih vprašanj lahko pišete na [sabina.zalaznik@uni-lj.si](mailto:sabina.zalaznik@uni-lj.si) ali pokličete na 01 2418 698.

Vabljeni!

Veselimo se srečanja z vami,

ekipa Kariernih centrov UL